
असम में पोलीमर प्रसंस्करण पार्क की स्थापना करना
587. 	श्री बीरेन्द्र प्रसाद वैश्यः 
	क्या पेट्रोलियम और प्राकृतिक गैस मंत्री यह बताने की कृपा करेंगे किः
(क) 	क्या सरकार का असम में असम गैस क्रैकर परियोजना की तर्ज पर पोलीमर 	प्रसंस्करण पार्क स्थापित करने का प्रस्ताव है चूंकि डाउनस्ट्रीम कनवरटिंग 	ईकाइयों, सभारिकी और पुनर्प्रसंस्करण ईकाइयों में पेट्रो रसायन वैल्यू चेन सहित 	रोजगार सृजित करने की अपार संभावनाएं हैं;
(ख) 	यदि हां, तो तत्संबंधी ब्यौरा क्या है; और
(ग) 	यदि नहीं तो पेट्रो रसायन क्षेत्र में द्वितीयक और तृतीयक क्षेत्रों में वृद्धि को गति 	देने के लिये और इसके साथ ही राज्य के औद्योगिकीकरण हेतु और निवेश 	आकर्षित करने के लिए कौन से कदम उठाए जाएंगे?

उत्‍तर
पेट्रोलियम और प्राकृतिक गैस मंत्रालय में राज्‍य मंत्री (श्रीमती पनबाका लक्ष्मी)

(क) से (ग): रसायन और पेट्रो रसायन विभाग देश में प्‍लास्टिक पार्क स्‍थापित करने की योजना कार्यान्वित कर रहा है। इस संबंध में असम में तिनसुखिया जिले में प्‍लास्टिक पार्क स्‍थापित करने के लिए असम इं‍डस्ट्रियल डेवलपमेंट कार्पोरेशन लि0 के एक प्रस्‍ताव को योजना संचालन समिति द्वारा सिद्धांतत: अनुमोदित कर दिया गया है। असम में प्‍लास्टिक पार्क की स्‍थापना में स्‍थानीय आबादी को अधिकतम लाभ प्रदान करने और डिब्रूगढ, असम में बीपीसीएल द्वारा कर्यान्वित की जा रही असम गैस क्रेकर परियोजना (एजीसीपी) की व्‍यवहार्यता सुनिश्चित करने के लिए भी डाउनस्‍ट्रीम प्‍लास्टिक प्रसंस्‍करण उद्योग के विकास की परिकल्‍पना की गई है। 

